stanford-oval/wikipedia huggingface dataset:
נקודת טריטון

| --- | --- |
אין תמונה חופשית
 מידע כללי
 על שם:  טריטון 
 מיקום:  אזור הברית האנטארקטית,
 קואורדינטות:  71°42′S 68°12′W﻿ / ﻿71.7°S 68.2°W﻿ / -71.7; -68.2
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהנקודת טריטון(למפת חצי האי האנטארקטי רגילה) בסיס חנרל ברנרדו אוהיגינס ריקלמהנקודת טריטון(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינקודת טריטון(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינקודת טריטון
 
נקודת טריטון (באנגלית: Triton Point) היא לשון יבשה סלעית, המהווה את הקצה המזרחי של רכס בחוף המזרחי של האי אלכסנדר, שבאנטארקטיקה.
רכס זה מפריד בין קרחון נוגה, וקרחון נפטון.
היסטוריה > גילוי ומיפוי הנקודה

החוף באזור זה התגלה לראשונה על ידי לינקולן אלזוורת', בטיסתו מעל האזור ב-23 בנובמבר 1935; החוף מופה באופן חלקי (וגס) בשנת 1960 על ידי וולפגנג לואיס גוטפריד יוארג (Wolfgang Louis Gottfried Joerg) בהתבסס על תצלומי אוויר שצולמו בטיסתו של אלזוורת'.
לשון היבשה נסקרה באופן חלקי בשנת 1936 על ידי המשלחת הבריטית אל ארץ גרהאם.
לשון היבשה נסקרה באופן יסודי בשנת 1949 על ידי משלחת חקר שטחי חסות איי פוקלנד.
היסטוריה > מקור השם

שמה של הנקודה ניתן לה על ידי הוועדה המייעצת לשמות אנטארקטיים של בריטניה.
בדומה האתרים סביבה, הקרויים על שם גופים במערכת השמש או קשורים אליה, נקרא הקרחון על שמו של הירח טריטון - שם זה ניתן בעת שניתן השם לקרחון נפטון הסמוך (טריטון הוא אחד מירחי נפטון).
ראו גם

כף בראון
כף ווסטוק
נקודת אבליישן
נקודת מאזה
נקודת קוסאר
הערות שוליים

↑  גאזט השמות האנטארקטיים הרשמי של ארצות הברית
1 2 3 4 5 6 7 8  מידע גאוגרפי והיסטורי
1 2  היסטוריה של שמות אתרים בסביבת הקרחון
ניהול הספקטרום האלקטרומגנטי

ניהול הספקטרום האלקטרומגנטי הוא פעילות של הקצאת תדרים לשידורים בגלי רדיו לסוגיהם ופיקוח על השימוש בהם.
תדרי רדיו משמשים, בין השאר, לתקשורת אלחוטית, שלשם ביצועה יש להקצות למשדר תדר שבו ישדר, ורוחב פס מסוים. לכל משדר תדר המוקצב לו, שבו ניתן להאזין לו, ובקשר דו-כיווני - גם לשוחח אתו. כיוון שהרוחב הכולל של גלי הרדיו סופי, ולכל משדר נדרש רוחב פס מינימלי, הרי מספרם הכולל של תדרי הרדיו מוגבל. העובדה שלמשדר יש טווח מסוים, התלוי בעוצמת השידור ובצורת ההתפשטות של גלי הרדיו, מאפשרת להקצות אותו תדר לשני משדרים המרוחקים במידה מספקת, אך בעיית המחסור אינה נפתרת.
בתחום שידורי הרדיו לתקשורת המונים היצע התדרים מצומצם ביותר, ולכן נדרשת הסדרה של הקצאת התדרים למטרה זו, לה אחראי בישראל משרד התקשורת, בהתאם לחוק התקשורת (בזק ושידורים), תשמ"ב-1982. המחסור בתחום זה, יחד עם הרצון לשדר לציבור הרחב, יצרו את תופעת הרדיו הפיראטי. ישנם תחומים נוספים בהם יש מחסור בתדרים; דוגמה לכך הם תדרים בתחום ה-2.4 גיגה-הרץ ששימשו את צה"ל שסירב לפנותם לשימושי בלוטות' הזקוקים לתחום זה. במשך תקופה ארוכה נאסר בישראל שיווק של מכשירים אזרחיים שתומכים בתקן בלוטות', עד למציאת הסדר שבמסגרתו פינה צה"ל את תחום התדרים.
גלי רדיו אינם מבחינים בגבולות מדיניים, ולכן ההסדרה דורשת גם תיאום בין מדינות שכנות. שיבוש שידורי רדיו הוא חלק מהלוחמה האלקטרונית בין מדינות.
נידוף באמצעות קרן אלקטרונים

נידוף באמצעות קרן אלקטרונים (באנגלית: Electron-beam physical vapor deposition,‏ EBPVD) הוא תהליך בו אנודת מטרה מופצצת עם קרן אלקטרונים הנפלטת על ידי פילם טונגסטן טעון תחת ואקום גבוה. קרן האלקטרונים גורמת לאטומים מהמטרה לעבור למצב גזי. אטומים אלה מתבדלים לצורה מוצקה, ומצפים את כל תא הוואקום (בהתאם לקווי הראייה) בשכבה דקה של חומר האנודה.
מבוא

ציפוי שכבות דקות הוא תהליך המיושם בתעשיית המוליכים למחצה לגידול חומרים אלקטרוניים, בתעשייה האווירית ליצירת ציפויים תרמיים וכימיים כדי להגן על משטחים מפני תנאי סביבה, באופטיקה כדי להקנות את התכונות הרפלקטיביות והמעבירות הרצויות למצע, ובמקומות נוספים. ניתן לסווג באופן כללי את הנידוף לפיזי (PVD) וכימי (CVD). ב-CVD, גידול השכבה מתרחש בטמפרטורות גבוהות, מה שמוביל ליצירת מוצרים גזיים מאכלים, והוא עלול להותיר זיהומים בשכבה. ניתן לבצע את תהליך ה-PVD בטמפרטורות נמוכות יותר וללא כימיקלים מאכלים, אך קצבי הנידוף בדרך כלל נמוכים יותר. נידוף פיזי של קרן אלקטרונים, לעומת זאת, מניב קצב גבוה שבין 0.1 ל-100 מיקרומטר / דקה בטמפרטורות מצע נמוכות יחסית, עם יעילות גבוהה. התרשים של מערכת EBPVD מוצג באיור 1.
תהליך הציפוי

במערכת EBPVD, יש לפנות את תא הוואקום ללחץ נמוך כדי לאפשר מעבר אלקטרונים מתותח האלקטרונים לחומר המטרה, שיכול להיות בצורה של מטיל או מוט. ניתן להשתמש בו זמנית במספר חומרי אידוי ותותחי אלקטרונים במערכת EBPVD יחידה, שלכל אחד מהם הספק שבין עשרות למאות קילוואט. קרני אלקטרונים יכולות להיווצר על ידי פליטה תרמית, פליטת FEG או בשיטת קשת האנודה. קרן האלקטרונים שנוצרת מואצת לאנרגיה קינטית גבוהה ומופנית כלפי חומר האידוי. עם פגיעה בחומר האידוי, האלקטרונים יאבדו את האנרגיה שלהם במהירות רבה. האנרגיה הקינטית של האלקטרונים מומרת לצורות אנרגיה אחרות באמצעות אינטראקציות עם חומר האידוי. האנרגיה התרמית המופקת מחממת את חומר האידוי וגורם לו להנתך או להמריא. ברגע שהטמפרטורה ורמת הוואקום גבוהים מספיק, ייווצרו אדים. לאחר מכן ניתן להשתמש באדים המתקבלים לציפוי משטחים. מתח ההאצה יכול להיות בין 3 ל-40 קילו וולט. כאשר המתח הוא 20–25 קילו וולט וזרם הקרן הוא כמה אמפר, ניתן להמיר 85% מהאנרגיה הקינטית של האלקטרון לאנרגיה תרמית. חלק מאנרגיית האלקטרונים נאבדת באמצעות ייצור קרני רנטגן ופליטת אלקטרונים משנית.
יתרונות

קצב הנידוף בתהליך זה יכול להיות נמוך מ-1 ננומטר לדקה עד כמה מיקרומטר לדקה. יעילות השימוש בחומרים גבוהה יחסית לשיטות אחרות, והתהליך מציע שליטה מבנית ומורפולוגית בציפויים המתקבלים.
חסרונות

EBPVD הוא תהליך נידוף בקו ראייה כאשר הוא מבוצע בלחץ נמוך מספיק (בערך <10 -4 Torr). תנועות טרנסלציה וסיבוב של הדגם מסייעת לציפוי משטח בעל גאומטריות מורכבות, אך לא ניתן להשתמש בתהליך זה לציפוי משטחים פנימיים של גאומטריות מורכבות. בעיה פוטנציאלית נוספת היא דגרדציה של הפילם באקדח האלקטרונים שמביאה לקצב נידוף לא אחיד.
ראו גם

טכנולוגיות של קרן האלקטרונים
הערות שוליים

↑  Harsha, K. S. S, "Principles of Physical Vapor Deposition of Thin Films", Elsevier, Great Britain (2006), p. 400.
↑  George, J., "Preparation of thin films", Marcel Dekker, Inc., New York (1992), p. 13–19.
איור 1. סטאפ אלקטרומגנטי. חומר המטרה מוחזק בפוטנציאל חיובי ביחס לחוט הלהט. כדי להימנע מאינטראקציות כימיות בין הלהט לבין חומר המטיל, הוא נשמר מחוץ לטווח הראייה. נעשה שימוש בשדה מגנטי כדי לכוון את קרן האלקטרונים ממקורו למיקום המטרה. ניתן להשתמש בשדה חשמלי נוסף כדי לכוון את הקרן מעל פני המטרה המאפשר חימום אחיד.
נוסחת לוטשי העדשות

נוסחת לוטשי העדשות היא נוסחה שפיתח האיטלקי בונאוונטורה קאוואליירי במאה ה־17. הנוסחה מתארת את הקשר בין עוצמת העדשה (התלויה באורך המוקד של העדשה) לבין מקדם השבירה של החומר שממנו עשויה העדשה, עוביה במרכזה ורדיוסי העקמומיות של העדשה. הקשר הוא:
שרטוט של עדשה מפזרת ובו הפרמטרים השונים הכלולים בנוסחה
סוגי עדשות שונים. מימין לשמאל: דו־קעורה, ישרה־קעורה, מניסקוס, קמורה־קעורה, קמורה־ישרה ודו־קמורה
D={\frac {1}{f}}=\left({\frac {n_{1}}{n_{2}}}-1\right)\left[{\frac {1}{R_{1}}}-{\frac {1}{R_{2}}}+{\frac {(n_{1}-1)d}{n_{1}R_{1}R_{2}}}\right]
אם עובי העדשה קטן בהרבה מהרדיוסים שלה, ניתן להשתמש בנוסחה המקורבת:
כאן D היא עוצמת העדשה בדיופטרים. דיוקה של הנוסחה המקורבת טוב רק עבור עדשות דקות, כלומר עדשות שבהן עובי העדשה קטן לעומת אורך המוקד שלה.
f הוא אורך המוקד של העדשה (חיובי - עדשה מרכזת, שלילי - עדשה מפזרת).
n1  הוא מקדם השבירה של העדשה.
n2 הוא מקדם השבירה של התווך שבו נמצאת העדשה.
R1  ו־R2  הם רדיוסי העקמומיות של העדשה. R1  הוא רדיוסו של המשטח הקדמי, R2  הוא רדיוסו של המשטח האחורי.
d הוא עוביה של העדשה במרכזה.
כדי לחשב את אורך המוקד (ואת עוצמתה) של העדשה, מציבים בנוסחה את רדיוסי העקמומיות. סימנו של כל רדיוס נקבע כך: אם מרכז הכדור שיוצר את המשטח נמצא מאחורי העדשה, הרדיוס הוא חיובי. אחרת, הוא שלילי. לפיכך, במקרה של עדשה דו קמורה, הרדיוס של המשטח הקדמי הוא חיובי, והרדיוס של המשטח האחורי הוא שלילי. בעדשה דו קעורה, הרדיוס של המשטח הקדמי הוא שלילי, והרדיוס של המשטח האחורי הוא חיובי. וכן הלאה.
הרדיוס של מישור (משטח ישר) הוא אינסוף. קיימת גם גרסה נוספת של הנוסחה, נפוצה פחות, ובה סימן המינוס בנוסחה מוחלף בסימן פלוס, ואז סימני הרדיוסים מוגדרים באופן אחר, ופחות אינטואיטיבי.
כדי להימנע מבלבול בין "קמור" ו"קעור" ניתן לזכור שעדשה דו קמורה צורתה כתפוז.
ישנם מספר סוגים של עדשות מרכזות ומפזרות:
עדשות מרכזות:
עדשה דו־קמורה (עדשה ששני צידיה קמורים):  \ R_{1}>0,R_{2}<0
עדשה קמורה־קעורה (מניסקוס קמור), עדשה שרדיוס העקמומיות של הצד הקמור שלה קטן מרדיוס העקמומיות של הצד הקעור:  \ R_{1}<R_{2},R_{1}>0,R_{2}>0
עדשה קמורה־ישרה:  \ R_{1}>0,R_{2}=\infty
עדשות מפזרות:
עדשה דו־קעורה (עדשה ששני צידיה קעורים):  \ R_{1}<0,R_{2}>0
עדשה קעורה־קמורה (מניסקוס קעור), עדשה שרדיוס העקמומיות של הצד הקעור שלה קטן מרדיוס העקמומיות של הצד הקמור:  \ |R_{2}|>|R_{1}|,R_{1}<0,R_{2}<0
עדשה קעורה־ישרה:  \ R_{1}<0,R_{2}=\infty
ראו גם

חוק סנל
עקרון פרמה
נשים כבני אדם

|  מידע כללי |
| --- | --- |
 מאת:  שולמית אלוני 
 שפת המקור:  עברית 
 סוגה:  עיון 
 נושא:  פמיניזם בישראל 
 הוצאה
 הוצאה:  מבט
 מקום הוצאה:  ירושלים 
 תאריך הוצאה:  1976 
 מספר עמודים:  164
 קישורים חיצוניים
 הספרייה הלאומית:  001185980
 
נשים כבני אדם הוא ספר מאת שולמית אלוני, שיצא לאור בשנת 1976 בהוצאת מבט. הספר עוסק במעמד האישה בישראל, בתי הדין הרבניים, איסור והיתר לנישואים ולגירושים, זכויות נשים, מעמד האישה בענייני ממון ואפוטרופסות על ילדים ועוד, אך מדבר בעיקרו על האפליה המגדרית, החוקית והמשפטית בישראל.
תוכן

בספר נכתב על מעמדה של האישה ועל האפליה המעוגנת בחוק כנגד נשים בכל המערכת המשפטית, העוסקת בזכות הנישואים, במעשה הנישואים והפקעתם, ומתייחסת כביכול לנשים כיצור נחות אשר על פי חוקי ישראל היא קניין בעלה ואשר תפקידה הוא להיות עקרת בית וללדת ילדים. אלוני טענה בספר זה, כי האישה פסולה לכהן בתפקידים בכירים רבים ושנשים צריכות להופיע בפני דיינים המברכים כל בוקר "ברוך שלא עשני אשה". אלוני כתבה גם על סוגיית מעמדה של האישה ועל האפליה שהיא חווה במערכת בעלת דעות קדומות.
שולמית אלוני כתבה על גיל הפרישה, "נשים בשנות השישים לחייהן אינן חלשות, חולות או סניליות יותר מגברים באותו גיל".
ביקורות

באוגוסט 2017, ארגון שווים שונים כתבו בדף הפייסבוק שלהן "לפני 41 שנים פרסמה עורכת הדין וחברת הכנסת שולמית אלוני, שמזוהה גם היא עם מרצ, את הספר "נשים כבני אדם". מסמך יסודי ומרתק על האפליה המגדרית החוקית והמשפטית בישראל, שבו הצביעה בשיטתיות על המקומות שבהם קיימת אפליה."
בינואר 2021, העלה אתר החדשות מעריב, מאמר על שולמית אלוני, בו טענו כי שולמית אלוני הייתה "לוחמת אמיצה לזכויות אדם ומובילת המאבק בכפייה דתית ולקידום מעמד האישה", ואף ציטטו משפטים מספריה, כולל מהספר "נשים כבני אדם".
הערות שוליים

↑  כבני אדם. *פתרון החידה מאתמול*, בעמוד הפייסבוק של שווים שונים, 4 באוגוסט 2017
↑  אבי קורן, ‏"אני שולמית אדלר. השם לא אומר לך דבר, יום אחד הוא יאמר יותר", באתר מעריב אונליין, 23 בינואר 2021
נץ הים (סרט, 1940)

| --- | --- |

כרזת הסרט
 בימוי:  מייקל קורטיז 
 הופק בידי:  האל ואליס
 תסריט:  סטון מילר, הווארד קוץ' 
 עריכה:  ג'ורג' אמי 
 שחקנים ראשיים:  ארול פלין פלורה רובסון קלוד ריינס ברנדה מרשל
 מוזיקה:  אריך וולפגנג קורנגולד 
 צילום:  סול פוליטו 
 מדינה:  ארצות הברית 
 חברת הפקה:  האחים וורנר, Warner Bros. Pictures 
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  1 ביולי 1940
 משך הקרנה:  127 דקות
 שפת הסרט:  אנגלית 
 סוגה:  סרט סייפים נועזים, סרט הרפתקאות, סרט שודדי ים 
 תקציב:  1,701,211 דולר
 הכנסות:  2,678,000 דולר
 הכנסות באתר מוג'ו:   seahawk
 דף הסרט ב־IMDb
 
נץ הים (באנגלית: The Sea Hawk) הוא סרט הרפתקאות רומנטי אמריקאי משנת 1940, בבימויו של מייקל קורטיז, עם ארול פלין, ברנדה מרשל (אנ') ופלורה רובסון בתפקידים הראשיים.
למרות השם, אין קשר בין הסרט הזה לבין הרומן "נץ הים" של רפאל סבטיני (1915) והסרט האילם "נץ הים" (1924) שהופק על פיו.
הסרט הופק בשעה שהממלכה המאוחדת עמדה לבדה בפני צבאו של אדולף היטלר ויש בו נימת תעמולה והשוואה בין המצב בתקופת המלחמה עם הספרדים והתקופה הנוכחית בדומה לסרט "שרפה מעל אנגליה".
תקציר העלילה

שנת 1585, פליפה השני, מלך ספרד יושב ליד מפת עולם גדולה ואומר לשריו כי מטרתו היא, שספרד תשתלט על כל העולם וכי יש רק אי אחד קטן שעומד בדרכו – אנגליה. הוא מתחיל לבנות ארמדה שתכניע את אנגליה אבל בינתיים מורה לדון אלוורז (קלוד ריינס), להגיע ללונדון, להיפגש עם מלכת אנגליה, אליזבט הראשונה, כדי להתלונן על התקפות הפרביטירים ולהפיג את חששותיה מתוכניות המלחמה של ספרד.
דון אלוורז עולה על ספינה עם אחייניתו דונה מריה (ברנדה מרשל), המלווה על ידי מיס לנתם (אונה אוקונור) האנגליה. רב החובל הוא דון לופז (גילברט רולנד).
הספינה שלהם מותקפת, נשדדת ומוטבעת על ידי הפריבטיר ג'יימס ת'ורפ (ארול פלין) המכונה "נץ הים" ומפקד על ספינתו "אלבטרוס". ת'ורפ מתאהב מיד בדונה מריה אך היא בזה לו בתחילה ורואה בו שודד בלבד.
המלכה אליזבת מתייעצת עם נכבדיה. סיר ג'ון (דונלד קריספ) מייעץ לה להתכונן למלחמה ואילו סר ווליפינגהאם (הנרי דניאל), שמשתף בחשאי פעולה עם הספרדים, אומר לה שאין לה ממה לחשוש.
בלונדון מתקבל דון אלוורז על ידי המלכה (פלורה רובסון) ומתלונן בפניה על התקפות הפריבטירים. המלכה נוזפת בהם ובת'ורפ אך עושה זאת רק למראית עין. למעשה, היא נהנית מהשוד שלהם שרובו מועבר לאוצר הארמון. ת'ורפ מחזיר למריה את תכשיטיה והיא מתאהבת בו.
ת'ורפ משכנע את המלכה לתת לו לצאת למצר פנמה כדי ללכוד שם אוצר גדול מהמושבות הספרדיות שהגיע לשם בצי האינדיאס. היא מאשרת לו באופן לא רשמי והוא מזמין מפה מיוחדת למסע. דון אלוורז ולורד וולפינגהאם עוקבים אחריו רואים את המפה ומבינים את כוונת המסע של ת'ורפ. הם שולחים ספינה עם קפטן לופז כדי להקדים אותו. דונה מריה ממהרת לנמל להזהיר אותו אך מאחרת.
ה"אלבטרוס" מגיעה לפנמה, אך מתגלה על ידי יליד. הפיראטים יורדים ממנה, אורבים לשיירת האוצר הספרדי, תוקפים אותה ונופלים למארב של הספרדים. ת'ורפ נמלט עם חלק מאנשיו ומגיע דרך שטח ביצות  ל"אלבטרוס", אך מסתבר שהיא נתפסה על ידי הספרדים. ת'ורפ ואנשיו נופלים בשבי.
השבויים האנגליים מובלים לספרד, עומדים למשפט האינקוויזיציה ונדונים למאסר עולם כעבדים מפעילי משוטים בספינת משוטים.
לאחר כמה חודשים של עבודת פרך מצליח ת'ורפ לשחרר את השלשלת אליה הוא קשור. הוא וחבריו משתלטים על הספינה ועוברים לספינה סמוכה, בה נמצאים מפקדי הצי עם פקודות לבניית הארמדה. הם משתלטים עליהם ומגיעים ללונדון. בארמון מנהל ת'ורפ דו-קרב עם לורד ווליפינגהאם, הורג אותו ומצליח להגיע למלכה ולהראות לה את מסמך התכנית הספרדית. ת'ורפ נפגש עם דונה מריה והם מתאחדים באהבה.
בסיום מעניקה המלכה לת'ורפ תואר "אביר" על פעולותיו, ומודיעה לעמה בנאום פטריוטי, כי כעת יש לאזור כוח כדי להתמודד עם הארמדה הספרדית ולהגן על העולם החופשי.
צוות השחקנים

| שם השחקן/ית | שם הדמות | הערות |
| --- | --- | --- |
| ארול פלין | ג'פרי ת'ורפ | פיראט נץ הים |
| פלורה רובסון | אליזבת הראשונה, מלכת אנגליה |  |
| ברנדה מרשל | דונה מריה | אחייניתו של דון אלווארז |
| קלוד ריינס | דון חוזה אלווארז | שגריר ספרד באנגליה |
| דונלד קריספ | סיר ג'ון | יועץ המלכה |
| הנרי דניאל | לורד וולפינגהאם | יועץ המלכה |
| מונטגיו לאב | פליפה השני, מלך ספרד |  |
| גילברט רולנד | קפטן לופז | רב חובל ספרדי |
| אונה אוקונר | מיס למטם | משרתת של דונה מריה |
פרסים

הסרט היה מועמד לארבעה פרסי אוסקר:
פרס אוסקר לעיצוב ההפקה הטוב ביותר
פרס אוסקר לפסקול המקורי הטוב ביותר – אריך וולפגנג קורנגולד
פרס אוסקר למיקס הסאונד הטוב ביותר
פרס אוסקר לאפקטים הטובים ביותר
סלילניים

| סלילניים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: דמויי־דרור
משפחה:: סלילניים
סוגים
 Cormobates  Climacteris
שם מדעי
 Climacteridae ‏לונשאן, 1839

סלילניים (שם מדעי: Climacteridae) הם משפחה של ציפורי שיר קטנות החיות באוסטרליה וגינאה החדשה.
הסלילניים מזכירים את טפסי העצים מחצי הכדור הצפוני אך כנראה שאינם קרובי משפחתם, אלא דווקא לקבוצת העופות האוסטרליים כמו העדניים, הסוכיים והנבליים. אך כמו טפסי העצים הם חיים בין ענפי העצים וצבעם חום עם בטן בהירה, מה שעוזר להם בהסוואה. הם בעלי מקור קצר יותר ופחות כפוף אך ניזונים מנמלים ועכבישים באותה שיטה ואולם כמה מינים צדים חרקים על הקרקע.
הסלילניים חיים בעיקר ביערות או באזורים של עצי אקליפטוס בהם הם חיים.
מיון

משפחה סלילניים (Climacteridae)
Cormobates
מין Cormobates placens
מין Cormobates leucophaea
סוג Climacteris
מין Climacteris affinis
מין Climacteris erythrops
מין Climacteris picumnus
מין Climacteris melanurus
מין Climacteris rufus
סלילונית ענק

| סלילונית ענק |
| --- | --- |

מיון מדעי
ממלכה:: בעלי חיים
מערכה:: תולעים טבעתיות
מחלקה:: רב זיפיות
סדרה:: נרתיקניות
משפחה:: סלילוניתיים
סוג:: Spirobranchus
מין:: סלילונית ענק
שם מדעי
 Spirobranchus Giganteus ‏פאלאס, 1766

סלילונית ענק (שם מדעי: Spirobranchus Giganteus), הנקראת גם סלילונית צבעונית ותולעת חג המולד, היא תולעת רב-זיפית ישיבה. תולעת זו היא הנפוצה, הצבעונית והגדולה ביותר במשפחת הסלילוניתיים.
מר סאנשיין

| --- | --- |
לוגו הסדרה
לוגו הסדרה
 סוגה:  היסטורי - רומנטיקה מלודרמה 
 יוצרים:  לי מיונג-האן
 כותבים:  קים יון-סוק 
 שחקנים:  לי ביונג-הון  קים טה-רי יו יון-סוק  קים מין-יונג  ביון יו-האן
 ארץ מקור:  דרום קוריאה דרום קוריאה
 שפות:  קוריאנית אנגלית יפנית
 מספר עונות:  1
 מספר פרקים:  24
 הפקה
 מפיקים בפועל:  קים יאנג-קיו יון הא-רים
 חברת הפקה:  Hwa&Dam Pictures 
 הפצה:  CJ ENM Entertainment Division, נטפליקס 
 טכניקת צילום:  מצלמה יחידה 
 שידור
 רשת שידור:  tvN
 תקופת שידור מקורית:  07 ביולי 2018 – 30 בספטמבר 2018
 קישורים חיצוניים
 אתר רשמי
 דף התוכנית ב-IMDb
 
מר סאנשיין (בקוריאנית: 미스터 션샤인) היא סדרת טלוויזיה דרום קוריאנית משנת 2018 שנכתבה על ידי קים יון-סוק ובוימה על ידי יי אונג-בוק, בכיכובם של לי ביונג-הון, קים טה-רי, יו יון-סוק, קים מין-יונג וביון יו-האן. הסדרה מתרחשת בהאנסונג (שמה הקודם של סיאול) בתחילת המאה ה-20, ומתמקדת בפעילים הנלחמים למען עצמאותה של קוריאה. הסדרה שודרה בכל שבת וראשון ברשת tvN החל מ-7 ביולי 2018, והסתיימה ב-30 בספטמבר 2018. היא שודרה בבכורה בינלאומית בנטפליקס.
עם שידור הפרק האחרון, מר סאנשיין הייתה הדרמה השלישית בדירוג הגבוה ביותר בתולדות הטלוויזיה הקוריאנית בכבלים, כשהפרק האחרון הגיע ל-18.129% והניב רייטינג ממוצע של 12.955%, הרייטינג הממוצע הגבוה ביותר שנרשם אי פעם לטלוויזיה בכבלים באותה תקופה. הסדרה זכתה לשבחי המבקרים על איכות הצילום והעלילה שלה, כמו גם על הדמויות הנשיות החזקות שבה וגילום המעמדות הנמוכים. עם זאת, הסדרה קיבלה גם מידה מסוימת של ביקורת עבור מה שנתפס כייצוג לא מדויק של עובדות היסטוריות. יש שהאשימו אותה בכך שהיא "פרו-יפנית", בעוד שאחרים טענו שהוא למעשה מציגה סטריאוטיפים של היפנים כנבלים והאמריקאים כגיבורים.
תקציר העלילה

עלילת הסדרה מתרכזת סביב יוג'ין צ'וי (לי ביונג-הון), שנולד לעבדות בג'וסון (שמה הקודם של קוריאה) אך נמלט לאמריקה כילד בזמן משלחת ארצות הברית לקוריאה ב-1871 (Shinmiyangyo) לאחר שהוריו נרצחו בידי האציל אותו הם שירתו. באמריקה הוא הופך ברבות השנים לקצין בחיל הנחתים.
כשהוא חוזר לג'וסון למשימה, יוג'ין פוגש ומתאהב בנכדתו של אציל קוריאני, גו אה-סין (קים טה-רי) החברה במיליציית לוחמי החופש הקוריאנית. עם זאת, אהבתם מאותגרת על ידי מעמדותיהם השונים והנוכחות של קים הי-סונג (ביון יו-האן), אציל המאורס לאה-סין מאז ילדותו. יוג'ין גם נתקל בגו דונג-מאי (יו יון-סוק), סמוראי חסר רחמים, ובהינא קודו (קים מין-ג'ונג), הבעלים של "מלון גלורי" הפופולרי בו הוא שוהה. במקביל, הוא נתקל גם בתככים פוליטיים ומאבקים בין פטריוטים לבין תומכי יפן, שמצידה זוממת להשתלט על ג'וסון.
שחקנים ודמויות > ראשיים

לי ביונג-הון בתור יוג'ין צ'וי / צ'וי יו-ג'ין
קים קאנג-הון בתור הילד צ'וי יו-ג'ין
ג׳יון ג'ין-סאו בתור הנער יוג'ין צ'וי
סרן בחיל הנחתים של ארצות הברית ועבד בג'וסון לשעבר. לאחר שראה את מותם של הוריו בידי בעליהם, יוג'ין מצליח להימלט לארצות הברית שם הוא הופך לקצין בחיל הנחתים האמריקני במטרה להתגבר על אפליה גזעית, ונלחם במלחמת ארצות הברית–ספרד. מאוחר יותר הוא חוזר לג'וסון בשליחות דיפלומטית ומתאהב בגו אה-סין. יוג'ין צריך לבחור בין לעזור לאה-סין במאבקה לעצמאות או לשמור על מעמדו הנייטרלי כקצין בצבא ארצות הברית.
קים טה-רי בתור גו אה-סין
הו ג'ונג-און בתור הילדה גו אה-סין
נכדה למשפחת אצולה, יתומה וחברה במיליציית לוחמי החופש של ג'וסון. גם הוריה היו חברי המיליציה אך הם מתו ביפן עקב בגידה של עמיתם. אה-סין גדלה אצל סבה מצד אביה, גו סה-הונג, שעוזר לה להתאמן כצלפית תחת ג'אנג סונג-גו.
יו יון-סוק בתור גו דונג-מאי / אישידה שו
צ'וי מין-יונג בתור הנער גו דונג-מאי
בן למשפחת קצבים שבורח ליפן עם מות הוריו והופך לסמוראי וחבר באגודת מוסין, שהיא חלק מהיאקוזה. דונג-מיי מאמין שההיררכיה החברתית הקוריאנית הבלתי צודקת היא שהרגה את הוריו וחוזרת אל ג'וסון עם משימה לעזור ליפנים להשתלט על המדינה.
קים מין-ג'ונג בתור קודו הינא / יי יאנג-הווה
אלמנה משפיעה שמנהלת מלון בג'וסון. אביה, יי וואן-יק, הכריח אותה להתחתן עם יפני זקן ועשיר. עם מותו המסתורי של בעלה היא ירשה את "מלון גלורי" ומפעילה אותו בהצלחה בעצמה. על מנת לכפר על מעלליו המבישים של אביה וכדי למצוא גם את אמה, הינה עוזרת ליי ג'ונג-מון במאבק נגד ממשלת יפן והפקידים הפרו-יפנים.
ביון יו-האן בתור קים הי-סונג
בן למשפחת האצולה העשירה ביותר בג'וסון, שנייה רק לקיסר. הי-סונג מתייסר רגשית מעברו של סבו וחי למעלה מעשור ביפן כדי להימנע מלהתחתן עם האישה שמשפחתו בחרה עבורו.
שחקנים ודמויות > משניים > חצר המלוכה והממשלה של ג'וסון

לי סונג-ג'ון בתור הקיסר קוג'ונג
קאנג יי-סוק בתור הנער קוג'ונג
שליט קוריאה שנלחם נואשות למען ריבונות המדינה.
קאנג שין-איל בתור יי ג'ונג-מון
שר אנטי-יפני נאמן לקיסר. מפקד בחשאי על מיליציית לוחמי החופש של ג'וסון.
קים אואי-סונג בתור יי וואן-איק / רינוי הירואקי
פקיד פרו-יפני אנוכי ואכזר שהרג את הוריה של גו אה-סין. אביה של קודו הינא, הופך במהרה לשר החוץ של ג'וסון.
קים ג'ונג-הי בתור יי דיוק-מון
אציל פרו-יפני. העוזר של יי וואן-איק ובעלה המתעלל של גו אה-סון.
צ'וי ג'ין-הו בתור יי סה-הון
שר החוץ השחצן והמושחת שמעשיו הובילו בעקיפין למותה של משפחתו של יוג'ין צ'וי.
יונג הי-טה בתפקיד מפקד המשטרה
שין מון-סונג בתור מנהל הדואר
קים קאנג-איל בתור דוקטור מאטסויאמה
רופא יפני שעובד בסתר עבור יי וואן-יק.
יונג סונג-גיל בתור יה וואן-יונג
שר פרו-יפני ידוע לשמצה וחלק מחמשת בוגדי אולסה.
שחקנים ודמויות > משניים > חברי המיליציה

קים קאפ-סו בתור הוואנג יון-סאן
קדר מיומן שעזר לצ'וי יו-ג'ין לברוח לארצות הברית. מנהיג המיליציה.
לי סי-הון בתור יושינו קו
גבר יפני שמסייע להוואנג יון-סאן
צ'וי מו-סונג בתור ג'אנג סונג-גו
סונג יו-בין בתור הנער ג'אנג סונג-גו
צייד שמאמן את גו אה-סין להפוך לצלפית. עקב אי הבנה הוא מתעב בתחילה את הקיסר, אך בסופו של דבר הופך לראש שומרי הארמון כדי להגן עליו.
סאו יו-ג'ונג בתור הונג-פא
קשתית וחותרת מיומנת. אשתו של ג'אנג סונג-גו.
ג'אנג דונג-יון בתור ג'ון-יונג
אציל צעיר להוט להילחם למען ריבונותה של קוריאה.
הו אה-יאון בתור סו-אה
גיישה ממוצא קוריאני.
אם צ'ול-סו בתור ג'און סונג-ג'ה
חבר המיליציה ואחד החברים הקרובים של הוריו של אה-סין.
ג'י סונג-היון בתור סונג יונג
בן דוד של אימה של גו אה-סין. שימש כשר בזמן הפלישה האמריקאית לקוריאה וכיום מתגורר ביפן ותומך במיליציה.
לי דונג-יונג בתור יי סאנג-מוק
נושא ג'יגה וחבר במיליציה שנלכד לזמן קצר על ידי גו דונג-מאי.
לי סון-וון בתור פארק מו-ג'ול
שומר הפעמון, חבר במיליציה בחשאי.
לי דונג-הי בתור אופה
חבר המיליציה ובעל מאפייה/חנות ממתקים צרפתית.
פארק סונג-הון בתור נפח
חבר של ג'אנג סונג-גו שמיומן בתיקון מכונות.
שחקנים ודמויות > משניים > חברי הממשלה והצבא היפני

קים ין-וו בתור איטו הירובומי
התושב הכללי הראשון של האימפריה היפנית בקוריאה.
ג'ונג ין-קיום בתור האיאשי גונסוקה
שר ומנהיג בפועל של הנציגות היפנית בקוריאה.
קים נאם-הי בתפקיד מורי טקאשי
קולונל יפני ממשפחת אצולה. סדיסטי ואכזר, עם סלידה כבדה מג'וסון. התגורר בשכנות ליוג'ין בניו יורק.
גונג דה-יו בתור סאסאקי סויו
רב-סרן יפני שחצן המשרת תחת מורי טקאשי.
יון דאה-יול בתור הסגווה יושימיצ'י
המושל הכללי היפני של קוריאה תחת איטו הירובומי.
לי יונג-היון בתור סמל משנה צודה
קצין מש"ק יפני נאמן בקנאות, אימפולסיבי ונתון להתקפי זעם.
צ'וי קוואנג-ג'יי בתור סמל משנה ימאדה
קצין מש"ק יפני.
סונג ג'ין-וו בתור היונג-קי
מתורגמן בנציגות היפנית.
ג'ונג טא-יה בתור סוזוקי
אדם שעובד בנציגות היפנית שמפתח איבה עם גו דונג-מאי.
שחקנים ודמויות > משניים > משק הבית של משפחת גו

לי הו-ג'ה בתור גו סה-הונג
סבה של גו אה-סין. מלומד גדול ומורו של הקיסר לשעבר. מצדד בריבונותה של ג'וסון, מאפשר באי רצון לאה-סין להצטרף למיליציה.
לי יונג-און בתור גב' המ-אן
המשרתת הנאמנה של גו אה-סין.
שין יונג-ג'ון בתור מר האנג-ראנג
המשרת הנאמן של גו אה-סין.
קים נא-וואן בתור מאדאם צ'ו
דודתה של אה-סין.
פארק אה-אין בתור גו אה-סון
בת דודה של אה-סין ואשתו הראשונה של יי דיוק-מון. אה-סון לא מצליחה להביא ילדים והיא עוברת התעללות קבועה על ידי בעלה.
שחקנים ודמויות > משניים > הנציגות האמריקאית

דייוויד לי מקיניס בתור קייל מור
רב-סרן בחיל הנחתים האמריקאי שהוא גם המפקח הישיר וגם ידידו של יוג'ין צ'וי.
ג'ו וו-ג'ין בתור ים גוואן-סו
מתורגמן לאנגלית, עובד בנציגות האמריקאית בג'וסון. מאוחר יותר הוא הופך למתורגמן עבור הקיסר.
קו וו-רים בתור סון דו-מי
קים מין-ג'ה בתור הנער סון דו-מי
ילד צעיר שעובד בנציגות האמריקאית, שם הוא מלמד את יוג'ין צ'וי האנגול. אחיה הצעיר של סו-מי.
לורן אדוארד אוליבר בתור הוראס ניוטון אלן
השר האמריקאי המושחת שרואה ביוג'ין צ'וי יותר קוריאני מאשר אמריקאי.
שחקנים ודמויות > משניים > המשפחה של קים הי-סונג

קים אונג-סו בתור קים פאן-סאו
אציל אכזר ועשיר במיוחד האחראי למותם של הוריו של יוג'ין צ'וי. סבא של הי-סונג.
קים דונג-גיון בתור קים אן-פיונג
לי האק-ג'ו בתור קים אן-פייונג הצעיר
אביו הפחדן של הי-סונג.
קים היי-און בתור יון הו-סון
פארק ג׳י-יאון בתור יון הו-סון הצעירה
אמא של הי-סונג.
יונג מינ-אה בתור יאון-ג'ו
אחותו של ג'ון-יונג ואשתו של הי-סונג.
שחקנים ודמויות > משניים > אנשים בסביבתו של גו דונג-מאי

יון ג'ו-מן בתור יוזו
הכפוף הנאמן של גו דונג-מי באגודת מוסין.
קים יונג-ג'י בתור הוטארו
מגדת עתידות יפנית אילמת שחיה עם גו דונג-מאי.
האקוריו בתור מנהיג אגודת מוסין